Stian Grimseth

Stian Grimseth (født 1972) er en norsk vektløfter fra Naustdal. Han innehar flere nasjonale og internasjonale topplasseringer fra sin aktive periode i 1990-årene og 2000-årene.

Grimseth vant tolv NM-gull på rad i perioden 1993 til 2004, og ytterligere to NM-gull i 2007 og 2008. Fra 1995 til 2004 vant han også kongepokalen, for å ha vært NMs poengmessig beste løfter uavhengig av vektklasse. Internasjonalt har Grimseth konkurrert en rekke ganger i både VM og EM. Han vant han blant annet gull i rykk under EM i 1996 og 1997, og bronse sammenlagt i 1997. Han innehar dessuten norske og nordiske rekorder i både rykk, støt og sammenlagt. Grimseth var tatt ut til OL i 1996, 2000 og 2004, men fikk stående resultat kun i 1996. I 2004 løftet han 185 kg i rykk, men fikk en skade i sitt første forsøk i støt på 205 kg, og ble dermed stående uten resultat. I 2009 deltok Grimseth i NRK-programmet Mesternes Mester, hvor han endte på andreplass, etter at han i finalerunden tapte i ballongholding mot tidligere toppsyklist Dag Otto Lauritzen.

I 2019 ble Grimseth president i Norges Vektløfterforbund.

 Resultater og meritter i vektløfting http://urn.nb.no/URN:NBN:no-nb_digibok_2015051108089 

 NM i vektløfting 

År Sted Klasse Plassering Rykk Støt Totalt 2008   Vigrestad  +105 kg  1.-plass  148 kg  172 kg  320 kg 2007   Tønsberg  +105 kg  1.-plass  157 kg  175 kg  332 kg 2004   Trondheim  +105 kg  1.-plass (kongepokal)  185 kg  210 kg  395 kg 2003   Vigrestad  +105 kg  1.-plass (kongepokal)  175 kg  200 kg  375 kg 2002   Trondheim  +105 kg  1.-plass (kongepokal)  180 kg  215 kg  395 kg 2001   Vigrestad  +105 kg  1.-plass (kongepokal)  165 kg  185 kg  350 kg 2000   Førde  +105 kg  1.-plass (kongepokal)  185 kg  220 kg  405 kg 1999   Vigrestad  +105 kg  1.-plass (kongepokal)  165 kg  200 kg  365 kg 1998   Larvik  +105 kg  1.-plass (kongepokal)  185 kg  210 kg  395 kg 1997   Tysvær  +108 kg  1.-plass (kongepokal)  185 kg  225 kg  410 kg 1996   Bergen  +108 kg  1.-plass (kongepokal)  175 kg  217,5 kg  392,5 kg 1995   Vigrestad  +108 kg  1.-plass (kongepokal)  170 kg  197,5 kg  367,5 kg 1994   Bergen  -108 kg  1.-plass  160 kg  175 kg  335 kg 1993   Trondheim  -108 kg  1.-plass  150 kg  165 kg  315 kg 1992   Tønsberg  -100 kg  Ukjent  125 kg  150 kg  275 kg

 Junior-NM i vektløfting 

År Sted Klasse Plassering Rykk Støt Totalt 1992   Bergen  -100 kg  1.-plass  130 kg  140 kg  270 kg 1991   Tysvær  -100 kg  1.-plass  122,5 kg  132,5 kg  255 kg 1990   Stavanger  -90 kg  1.-plass  112,5 kg  132,5 kg  245 kg 1989   Bergen  -90 kg  1.-plass  100 kg  115 kg  215 kg

 Ungdoms-NM i vektløfting 

År Sted Klasse Plassering Rykk Støt Totalt 1989   Vigrestad  +82,5 kg  -  105 kg  -  - 1988   Lillestrøm  -82,5 kg  1.-plass  82,5 kg  102,5 kg  185 kg

 Nordisk mesterskap i vektløfting 

År Sted Klasse Plassering Rykk Støt Totalt 1999   Danmark  +105 kg  1.-plass (beste løfter)  185 kg  220 kg  405 kg 1997   Finland  +108 kg  1.-plass (beste løfter)  180 kg  210 kg  390 kg 1995   Sverige  +108 kg  1.-plass  175 kg  215,5 kg  390 kg 1993   Tysvær  -108 kg  2.-plass  150 kg  172 kg  322 kg

 Junior-Nordisk i vektløfting 

År Sted Klasse Plassering Rykk Støt Totalt 1992   Finland  -110 kg  1.-plass  142,5 kg  157,5 kg  300 kg 1990   Danmark  -110 kg  3.-plass  120 kg  140 kg  260 kg

 Dopingsaken 
Grimseth avla en positiv dopingprøve under et internasjonalt stevne på Vigrestad 2. september 2000. Prøven inneholdt spor etter det anabole steroidet nandrolon. Dopingsaken ble kjent 16. september 2000 på åpningsdagen til Sydney-OL.

Grimseth bedyret sin uskyld, og la forklaringen til forurenset kosttilskudd, etter å ha tatt kosttilskuddet Ribose. Selv om han fikk støtte av Olympiatoppens toppidrettssjef Bjørge Stensbøl, ble han hjemsendt før han fikk konkurrere i Sydney.

9. mai 2001 ble Grimseth dømt av domsutvalget i Norges Idrettsforbund (NIF). På grunn av de formildende omstendigheter ble dommen på seks måneders utestengelse. Det internasjonale vektløfterforbundet (IWF) holdt en strengere linje, men reduserte straffen fra 24 til 15 måneders utestengelse etter et møte 5. juli.

Produsenten av kosttilskuddet Ribose, heter Universal Nutrition. Grimseth forberedte et søksmål mot produsenten fra 2002, og saken skulle opp for en amerikansk domstol i New Jersey. I juni 2006 inngikk partene forlik av ukjent størrelse. Med dette forliket anser Grimseth seg som renvasket.

 Oppmerksomhet 
Grimseths historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

 Referanser 

 Eksterne lenker 


  Stian Grimseth cup, blir årlig avholdt i Førde

Kategori:Norske vektløftere
Kategori:Deltakere for Norge under Sommer-OL 1996
Kategori:Vektløftere under Sommer-OL 1996
Kategori:Deltakere for Norge under Sommer-OL 2004
Kategori:Vektløftere under Sommer-OL 2004
Kategori:Dopingsaker i vektløfting
Kategori:Mesternes Mester-deltakere
Kategori:Personer fra Naustdal kommune
Kategori:Kongepokalvinnere i vektløfting
Kategori:Norgesmestere i vektløfting